10.1.2025 Voiko luontokatoa välttää? Luontokadon syyt ja seuraukset

Päivä: Perjantai 10.1. Aika: 10.00 – 11.15 Paikka: Pieni juhlasali – Helsingin yliopiston päärakennus, Fabianinkatu 33

Luonnon ja sen monimuotoisuuden tila heikkenee nopeasti kaikkialla maailmassa. Luontokato uhkaa ihmiskunnan hyvinvointia ja olemassaoloa. Luontokadon perussyitä ovat elinympäristöjen häviäminen, luonnonvarojen ylikulutus, haitalliset vieraslajit, saasteet sekä ilmastonmuutos. Millaisia keinoja meillä on estää katastrofi?

Vihreää siirtymää tehdään hiilidioksidipäästöjä vähentämällä. Liikenteen sähköistämiseen kuitenkin tarvitaan uusia kaivoksia ja fossiilisten raaka-aineiden korvaaminen uusiutuvilla lisää metsien käyttöä. Mitä on ekologinen kompensaatio, ja mihin luonnonsuojeluhaasteisiin se voi tarjota ratkaisuja? Entä millaista olisi kiertotalous, jossa jäte ja luonnonresurssien käyttö minimoitaisiin, mutta samalla ylläpidettäisiin ja lisättäisiin luonnon monimuotoisuutta?

Puheenjohtaja: professori Mikko Mönkkönen (Jyväskylän yliopisto)

yliopistonlehtori Panu Halme (Jyväskylän yliopisto): Mitä ekologinen kompensaatio tarkoittaa?

professori Minna Halme (Aalto-yliopisto): Yritykset ja regeneratiivinen kiertotalous